Ek moet eintlik hierdie blog verander van Poplap met 'n stoflap na Poplap met 'n laptop, want ek skryf nou meer as wat ek skoonmaak. Ek stof natuurlik soms nog af, is nog steeds 'n huisvrou in my diepste wese, maar ons kan alles doen wat ons wil, of hoe? Hoekom kan ek nie 'n huisvrou én 'n skrywer wees nie? Daar is vier en twntig ure in my dag, en ek kan meestal kies hoe ek dit wil spandeer. Ek het nie meer weekliks 'n huishulp nie, ek kry net so elke twee, drie weke iemand om te kom help as dit te rof gaan hier.
Ek sal later vir julle vertel waaroor die storie gaan. Op die oomblik is ek besig met die bladproewe, en ek brei 'n serp as deel van hierdie inisiatief.
Die trop skapies met hulle verwyderbare jassies was binne in die handsakkie, en jy kan die patroon hier vind. Hulle is groot pret om te brei. Daar bly al vir jare enetjie in een van my boekrakke ook.
Ek sal mettertyd deur my foto's soek, en vir julle wys wat ek nog alles gemaak het vandat ek laas hier geskryf het. Nou moet ek eers terug na my wasgoed op die draad, en Die einde van die storie. As daar enige iets is waaroor jy wonder, los gerus vir my 'n boodskap.
Hoe verlang ek na ons kuiertjies met 'n pot tee in jou rooi sitkamer en natuurlik Swartwoud koek. Ek sal wat wil gee om dit net nog eenkeer te kon doen. Toe ons in SA was het ek gekies om my ousus te gaan opsoek, sy is bloed van my bloed, eerder as vir jou. Ons tyd was baie beperk. Grootste fout wat ek daardie dag gemaak het.... Ek moes jou gaan sien want nou besef ek dat bloed familie, slegs dit is... Hoe is die ou gesegde, jy kan jou vriende kies, maar nie jou familie nie. Meer as dertig jaar terug het jy my gekies, letterlik! Ek verlang so na ons gesprekke, jou wysheid en raad. Jy ken my en my drome vandat ons jong kinders was...
Vriendin, jy is altyd in my hart en gedagtes! Ek is so trots op jou....jou drome het waar geword, Santie die skryfster!